Stoltenbergning ta’kidlashicha, nizo Yevropada keng ko‘lamli urushga aylanib ketishining oldini olish NATOning zimmasida. Foto: Global Look Press NATO Ukraina ustida parvoz qilish taqiqlangan hudud joriy etmoqchi emas. Bu haqda NATO bosh kotibi Yyens Stoltenberg NBC News’ga bergan intervyusida ma’lum qildi. "Bizning Ukrainaga kirish niyatimiz yo‘q – na yerdan, na havodan", - dedi u. Stoltenbergning so‘zlariga ko‘ra, Rossiya Ukrainaga qarshi "shafqatsiz nizo" olib bormoqda. Uning ta’kidlashicha, bu nizo Yevropada keng ko‘lamli urushga aylanib ketishining oldini olish NATOning zimmasida. Parvoz qilish taqiqlangan hudud NATO o‘z kuchlarini Rossiya Ukrainaga havo orqali hujum qila olmaydigan tarzda joylashtirishini anglatadi.